Predkladacia  správa

Dôvodom predloženia tohto materiálu na rokovanie vlády Slovenskej republiky je vydanie rozhodnutia o privatizácii časti  podniku VOJENSKÉ STAVBY BRATISLAVA - štátny podnik so sídlom v Bratislave, Príjazdná 7/A,   priamym predajom   spoločnosti PROJECT ONE a.s., Gorkého 13, 811 01 Bratislava.

1. Vymedzenie privatizovaného majetku 
          Podnik VOJENSKÉ STAVBY BRATISLAVA - štátny podnik bol založený zakladacou listinou Federálneho ministerstva obrany č.j. 7468 -84 dňa 19.12.1990 s účinnosťou od 1.1.1991. Do jeho majetku bol začlenený všetok majetok užívaný k 31.12.1990 Dopravno -machanizačnou správou Bratislava  a všetok majetok a majetkové práva vyčlenené od štátneho podniku Vojenské stavby Praha, ku ktorému mal koncernový podnik Vojenské stavby Bratislava právo hospodárenia alebo tento majetok užíval v rámci zabezpečovania hospodárskej činnosti k 31.12.1990.
VOJENSKÉ STAVBY BRATISLAVA - štátny podnik bol zahrnutý do privatizácie na    základe uznesenia vlády SR č. 1013 zo dňa 17.11.1999.
      Ostatný návrh základného privatizačného projektu bol na Ministerstvo hospodárstva SR predložený zakladateľom štátneho podniku Ministerstvom obrany SR dňa 18.6.2004, s dátumom účtovnej závierky a ohodnotenia privatizovaného majetku k 31.12.2003. Informácia o predložení základného privatizačného projektu na ministerstvo hospodárstva podľa § 10 ods. 6 zákona č. 92/1991 Zb. bola zverejnená v dennej tlači distribuovanej celoštátne dňa 7.7.2004. Predložený základný privatizačný projekt podniku bol následne posúdený odbornými útvarmi Ministerstva hospodárstva SR a zaktualizovaný s účtovnou hodnotou privatizovaného majetku ku dňu 30.9.2004.
              Do privatizácie podľa predloženého privatizačného projektu vstupuje časť štátneho podniku – odštepný závod Bratislava Vajnory a odštepný závod Banská Bystrica, ktoré sú navrhnuté privatizovať v jednej výstupnej jednotke.
    Hlavným predmetom činnosti VOJENSKÝCH STAVIEB BRATISLAVA – štátny podnik je najmä uspokojovanie verejne prospešných záujmov v odbore stavebných prác a projektovej činnosti, sprostredkovanie, nákup a predaj tovarov, materiálov a výrobkov v oblasti stavebníctva, strojárstva, drevárstva a kovovýroby,  s výnimkou tovarov, u ktorých nákup a predaj možno vykonávať len s osobitným  povolením, výkon cestnej nákladnej dopravy, poskytovanie ubytovacích služieb v ubytovacích zariadeniach , banská činnosť.
Privatizovaný majetok podľa údajov účtovníctva ku dňu 30.9.2004 (v tis. Sk) za vstupný subjekt:

     Aktíva (majetok spolu)	99 134	
     v tom:                                                                    		
     stále aktíva                        	58 137	
     z toho: pozemky                                                          	20 925	
                 budovy, haly, stavby                                   	33 016	
                 stroje, prístroje a zariadenia	3 479	
                 nehmotný investičný majetok	0	
                 ostat. hmot. inv. majetok	717	
     obežné aktíva	38 733	
     časové rozlíšenie	1 175	
     ostatné aktíva nezachytené v súvahe 	 1 089	

     Záväzky privatizované spolu                                       	
74 034	
     z toho: ostatné záväzky a dlhy	62 444	
                 rezervy	11 421	
                 ostatné pasíva a prech. účty pasív	169	
		
     Vlastné imanie určené k prevodu	25 100	

Aktíva nezachytené v súvahe predstavujú zostatkovú hodnotu dlhodobého hmotného majetku, ktorý je evidovaný  v operatívnej evidencii na podsúvahovom účte a je v účtovníctve plne odpísaný.
Trhové ohodnotenie privatizovaného majetku podniku bolo  vypracované znaleckou organizáciou VÝSKUMNÝ ÚSTAV RIADENIA HODNOTY PODNIKU A SÚDNEHO INŽINIERSTVA, a.s., so sídlom ul. Česká č. 3, 831 03 Bratislava.       
Trhové ohodnotenie vykonané ku dňu 31.12.2003 je nasledovné :
- substančná hodnota je:                                      82 229 tis. Sk 
- podnikateľská hodnota je:                                - 5 351 tis. Sk
     - stredná hodnota je:                                           38 439  tis. Sk

Znalecká organizácia v predmetnom Znaleckom posudku č. 38 – 2004 na časť podniku VOJENSKÉ STAVBY BRATISLAVA – štátny podnik zo dňa 16. júna 2004  stanovuje  trhovú hodnotu  privatizovanej časti podniku metódou strednej hodnoty: 38 439 tis. Sk. 

2. Návrhy  privatizačných projektov  vypracovaných na časť podniku VOJENSKÉ STAVBY BRATISLAVA - štátny podnik.
      Základný privatizačný projekt časti podniku VOJENSKÉ STAVBY BRATISLAVA bol vypracovaný Výskumným ústavom riadenia hodnoty podniku a súdneho inžinierstva a.s., Bratislava v spolupráci s vedením štátneho podniku. Projekt navrhuje  privatizovať časť štátneho podniku - odštepný závod Bratislava Vajnory a odštepný závod Banská Bystrica v jednom výstupe, so spôsobom privatizácie priamy predaj záujemcovi, ktorý bude vybraný vo výberovom konaní.           

      Ministerstvo obrany  SR vo svojom stanovisku k privatizačnému projektu z mája 2004 Č. p:  SEMI/K-44/8-109/2004 – OdPV odporúča predložený návrh privatizačného projektu  podniku Vojenské stavby Bratislava, štátny podnik schváliť. V stanovisku k privatizačnému projektu podniku  si Ministerstvo obrany SR zároveň  uplatňuje pri spracovaní súťažných podkladov podmienku, že budúci vlastník bude zásobovať teplom objekt Vojenského telesa 2000 v priemyselnej zóne východ – Majer Banská Bystrica na základe zmluvných podmienok. Dôvodom je umiestnenie tepelnej prípojky a kotolne na pozemku privatizovanej časti Banská Bystrica. Ďalej zakladateľ štátneho podniku  v stanovisku konštatuje, že neprivatizovaná časť štátneho podniku je určená na pokrytie existujúcich záväzkov podniku riešených exekúciou a na prevod majetku štátu v zmysle platných právnych predpisov. V prípade, že zostatok majetku podniku nebude takto využitý do rozhodnutia vlády SR o privatizácii, bude tento majetok navrhnutý do likvidácie.
        Ministerstvo hospodárstva SR eviduje nasledovné podnety na privatizáciu časti štátneho podniku VOJENSKÉ STAVBY BRATISLAVA - štátny podnik:   

1.	REBUS PLUS spol. s r.o., Ružová dolina 27, 824 69 Bratislava, (Zdenka Tekulová konateľka spoločnosti) 
2.	RAY COM spol. s r.o., Majerská cesta 96, 974 01 BANSKÁ BYSTRICA, (Ing.   Miroslav Toman, Mgr. Jozef Rybanský konatelia spoločnosti)
3.	EURO - BUILDING, a.s., Karpatská 2, 811 05 Bratislava, (Ing. Miloš Stopka generálny riaditeľ)
4.	Mária Kósová, Haanova 3, 850 04 Bratislava
5.	ZV- OZ CZ ASR pri Vojenských stavbách Bratislava, OZ Banská Bystrica, Majerská   cesta 96, 975 90 Banská Bystrica (v zastúpení zamestnaneckej a.s.) 
6.	Ing. Katarína Lunterová, Kráľovohoľská 1, 974 11 Banská Bystrica, Ing. Daniela   Palušková, Námestie SNP 118, 976 13 Slovenská Ľupča
7.	MIJAS spol. s r.o., Medený Hámor č. 25, 974 01 Banská Bystrica, (Ing. Ľubomír Štrauch konateľ spoločnosti)
8.	Mestský úrad Banská Bystrica, Ing. Ján Králik, CSc., primátor mesta, 975 39 Banská Bystrica 
9.	Ing. Peter Kvačkaj – Prosperita, Majakovského 6, 036 01 Martin
10.	OTO a SPOL.- KONŠTRUKCIE s.r.o., Hronská 3211/1, P.O. BOX 130, 960 01 Zvolen
11.	BHD – Stavebná a obchodná spol. s r.o., ul. Vajanského 29, 902 01 Pezinok (Ing. Katarína Hološková, v.z. konateľa spoločnosti)
12.	VAGON TRADING spol. s r.o., Dostojevského 23, 058 01 Poprad, (Mikuláš Bobák konateľ)
13.	VJP, s.r.o. Slovenská Ves 263, 059 02 Slovenská Ves (Vladimír Pospíšil konateľ)
14.	S Stavreal s.r.o., v zast. Miroslav Nytra, Suchoňova 13, 058 01 Poprad
15.	LAJMEX SLOVAKIA TRADING s.r.o., v zast. Jozef Lajoš, Partizánska 687, 058 01  Poprad
16.	GATRANS, v zast. Ľudovít Galovič, Zimná 3585/1, 058 01 Poprad
17.	AARON s.r.o., Nám. Sv. Egídia 17/39, 058 01 Poprad, (JUDr. Ján Jenča konateľ) 
18.	Marán Saraka, Uhlomarket, Hraničná 667/8, 058 01 Poprad
19.	SONNY s.r.o., Štefánikova 19, 911 01 Trenčín
20.	BYVYSERV, a.s., Hurbanova 18, 911 01 Trenčín, (Ing. Peter Nedbal generálny riaditeľ)
21.	TRADE CONTACTS § CONSULTING, Opatovská 55, 911 01 Trenčín, (Ing. František Dobrodenka, výkonný riaditeľ)
22.	Ing. Galovský Juraj, Východná 25/20, 911 08 Trenčín
23.	A S P R O s.r.o., Hviezdoslavova 23,  031 01 Liptovský Mikuláš, (Pavel Paulíny, konateľ)
24.	MESTO TRENČÍN, Mierové námestie č. 2, 911 64 Trenčín
25.	STEEL -  MONT a.s., (Ing. Peter Macháč, predseda predstavenstva), Staničná 788/11, 908 51 Holíč
26.	Oraving, s.r.o., (Ing. Milan Žofaj, konateľ spoločnosti), M. R. Štefanika 1833, 026 01  Dolný Kubín
27.	KRYPTON s.r.o., (Kačica Július, konateľ spoločnosti), Partizánska 687/88, 058 01 Poprad
28.	Spoločnosť Hoek Slovakia, s.r.o., (Ing. Rastislav Kyselica), Partizánska 13, 911 01 Trenčín
29.	 Skanska DS a.s. (Ing. Jozef Richter, výrobno – technický riaditeľ), F. Nováka 3/5267, 796 40 Prostejov, Česká republika
30.  PROJECT ONE, a.s., Ing. Milan Kopernický, Gorkého 13, 811 01 Bratislava
31.  ISOMAX Slovakia, s.r.o.Ing. Juraj Ciprich, Matejkova 9, 841 05 Bratislava
32.  STABIL a.s. Ing. Marián Čuraj predseda predstavenstva Nám. hrdinov 5, 010 03 Žilina  - Budatín
   33. G - kov spol. s r.o.,Ing. Marián Čuraj, konateľ spoločnosti, Námestie hrdinov 5,
          010 03 Žilina - Budatín
34.  Danubia Holding, a.s., Ing. Vladimír Ondriš, Zámocké schody 2/a, 811 01 Bratislava
      35.  Asemid, s.r.o, Vojtech Babinec, konateľ spoločnosti, Zlatovská 29, 911 05 Trenčín
      36.  G - PLANT spol. s r.o., Floglova 5, 811 05 Bratislava
  37.  Eva Šmihulová, Rezedova ul. 12, 821 01 Bratislava
  38.  VÁHOSTAV, Tunely a špeciálne zakladania, a.s., Ing. Vladimír Ondriš, Borská 6, 841 04 Bratislava         
     
3. Postup posudzovania privatizačného projektu a výberu nadobúdatateľa privatizovaného majetku

        Základný privatizačný projekt časti  podniku VOJENSKÉ STAVBY BRATISLAVA - štátny podnik bol po posúdení odbornými útvarmi MH SR prerokovaný v pracovnej komisii MH SR  dňa 13.1.2005.  
             Komisia odporučila privatizovať časť podniku VOJENSKÉ STAVBY BRATISLAVA - štátny podnik   spôsobom privatizácie priamy predaj záujemcovi, ktorý bude vybraný vo výberovom konaní na MH SR. Následne pristúpilo MH SR k príprave výberového konania pre výber nadobúdateľa privatizovaného majetku časti  podniku priamym predajom.

   Ministerstvo listom zo dňa 21.1.2005 písomne oslovilo všetkých 38  známych záujemcov o privatizovaný majetok časti podniku VOJENSKÉ STAVBY BRATISLAVA - štátny podnik so žiadosťou o doplnenie ich podnetov pre potreby výberového konania, s termínom predloženia ponúk do výberového konania do 4.3.2005.  V  stanovenom termíne  boli na ministerstvo hospodárstva predložené zapečatené obálky od štyroch záujemcov:
 
1.	 ISOMAX Slovakia, s.r.o., Matejkova 9, 841 05 Bratislava 1
2.	 PROJECT ONE a.s., Gorkého 13, 811 01 Bratislava
3.	Skanska DS, a.s., F. Nováka 3/5267, 796 40 Prostejov
4.	 BHD – Stavebná a obchodná spol. s r.o., Vajanského 29, 902 01 Pezinok. 

Spoločnosť ISOMAX Slovakia s.r.o., Bratislava následne  dňa 21.4.2005 doručila  na Ministerstvo hospodárstva SR list Č.j.: 168/2005-600, v ktorom oznámila, že  odstupuje z účasti vo výberovom konaní na privatizáciu časti podniku VOJENSKÉ STAVBY BRATISLAVA – štátny podnik. 
Komisia MH SR pre výber nadobúdateľa privatizovaného majetku priamym predajom, zriadená ministrom hospodárstva, posúdila predložené ponuky záujemcov dňa  6.5.2005.
Zapečatená obálka od spoločnosti Skanska DS a.s., Prostejov obsahovala jeden list, v ktorom tento záujemca oznamuje, že na základe vyhodnotenia podkladov predstavenstvo Skanska CZ a.s. rozhodlo nepodať ponuku  na privatizáciu časti podniku VOJENSKÉ STAVBY BRATISLAVA – štátny podnik.

Zapečatená obálka od spoločnosti BHD – Stavebná a obchodná spol. s r.o., Pezinok obsahovala jeden list, v ktorom bolo uvedené, že táto spoločnosť nepredkladá ponuku na kúpu predmetnej časti podniku VOJENSKÉ STAVBY BRATISLAVA.
Jediným záujemcom o privatizáciu  časti podniku VOJENSKÉ STAVBY BRATISLAVA  je spoločnosť PROJECT ONE a.s., Gorkého 13,  Bratislava. Spoločnosť PROJECT ONE a.s. splnila všetky požadované kritéria pre posudzovanie návrhov pre výber nadobúdateľa privatizovaného majetku priamym predajom. Za nadobudnutie privatizovaného majetku ponúkla kúpnu cenu vo výške 26 000 000 Sk. Po nadobudnutí privatizovaného majetku podniku prejde na jeho nadobúdateľa aj povinnosť splatiť všetky záväzky privatizovaného podniku, ako voči verejnoprávnym inštitúciam, tak aj voči súkromným veriteľom, ktoré podnik nebol schopný splácať a ktoré predstavujú výšku 74 mil. Sk. 
Spoločnosť PROJECT ONE a.s.   podniká od roku 1999. V predloženom podnikateľskom zámere spoločnosť predpokladá po privatizácii podnik ozdraviť, k čomu by malo prispieť posilnenie manažmentu podniku o stavebných manažérov, ktorí majú skúsenosti s krízovým riadením firmy, ako aj investície na zefektívnenie ľudských zdrojov, na zhodnotenie budov a pozemkov a do technických a technologických zariadení, ktoré  predpokladá spoločnosť vynaložiť v najbližších rokoch. Podnikateľský zámer spoločnosť spája s aktivitami naďalej v oblasti stavebníctva, a to konkrétne výstavby bytových, kultúrnych a občianskych celkov, stredných priemyselných a obchodných komplexov. Jednoznačným cieľom spoločnosti po prevzatí podniku je podľa jej zámeru zachovanie stavebnej činnosti, ponechanie súčasnej veľkosti podniku a v maximálnej miere prosperovať v slovenskej stavebnej konkurencii. 

Výberová komisia odporučila ako budúceho nadobúdateľa privatizovaného majetku časti  podniku VOJENSKÉ STAVBY BRATISLAVA – štátny podnik spoločnosť  PROJECT ONE a.s., Gorkého 13, 811 01 Bratislava, ktorá je jediným záujemcom o privatizáciu tohto subjektu a ktorá splnila všetky podmienky výberového konania.

ZÁVER :

Ministerstvo hospodárstva Slovenskej republiky navrhuje vláde Slovenskej republiky vydať rozhodnutie o privatizácii časti  podniku VOJENSKÉ STAVBY BRATISLAVA – štátny podnik  priamym predajom spoločnosti PROJECT ONE a.s., Gorkého 13, 811 01 Bratislava.